Fay Kellogg

Fay Kellogg (Milton, Pennsylvania, Estatu Batuak, 1871-Brooklyn, 1918ko uztailaren 10a) arkitektoa, sufragista eta emakumeen eskubideen defendatzailea da.Parisera joan zen ikastera, eta han, bere ahaleginei esker, Frantziako Gobernuak lege bat onartu zuen emakumeek École des Beaux Arts-en ikasteko eskubidea izan zezaten. 1903an bere enpresa sortu zuen eta altzairugintzan espezialista bihurtu zen.

 Lehen urteak 
Kellogg Miltonen jaio zen, Pennsylvanian, gaur arte hamar mila biztanle baino gehiago ez dituen herri txiki batean. Mediku izateko asmoa zuen eta Columbian College-n hasi zituen ikasketak, orain George Washington Unibertsitatean, Washington D. Hala ere, aitak behin eta berriz eskatu zion karrera aldatzeko eta arkitektura ikasteari ekin zion. Ikasketak irakasle alemaniar batekin hasi zituen, eta bi urtez marrazketa eta matematika ikasgaiak ikasi zituen.

 Ibilbidea 
Parisa abiatu aurretik, R.K. Davis eta Carrere and Hastings. Parisen Marcel de Moncloseko tailerrarekin erlazionatu zen. Parisen bi urtez egindako egonaldian, Kellogg arkitekturan egindako lanagatik nabarmendu zen, eta Beaux Arts-eko Ecole-n emakumeak onartzearen alde egin zuen. Neurri batean bere ahaleginengatik, Frantziako gobernuak lege bat onartu zuen emakumeek han ikastea ahalbidetzeko. Nahiz eta legea berandu iritsi zen berak aukera hori erabili ahal izateko. Gertaera oso positiboa izan zen, izan ere, arkitekto izateko hautagai ziren emakume askori bidea ireki zien, Julia Morganen kasuan bezala, 1903an Ecole des Beaux Arts-en graduatu zen lehen emakumea.

Emakumeen eskubideen aldeko borrokalaria izan zen Kellogg, baita emakumeen botoaren defendatzailea ere. Emmeline Pankhurst ekintzaile liderrak 1909an Carnegie Hallen emandako hitzaldi batean, Kellogg izan zen eszenatokian eserita zeuden profesionalen artean arkitekto bakarra.

1900. urtean Estatu Batuetara itzuli zenean, New Yorkeko arkitekto ezagun baten, John R. Thomasen, sinadurarekin bat egin zuen. Bertan, Manhattaneko Hall of Records eraikinaren diseinuan, marrazkien prestakuntzan eta eraikuntzaren ikuskapenean lagundu zuen. Eraikin hori Beaux Arts estilokoa da, eta gaur egun U.S. National Register of Historic Places-en zati da.

. Kelloggek eraikinaren atarirasko diseinatu zuen eskailera nabarmena, eta Peter Stuyvesant bezalako lehen gobernadore holandarren estatuak eraikinaren fatxadan jartzeko ideia izan zuen, hiri modernoaren bilakaera aurrez aurre ikus zezaten.

1901ean Thomas hil ondoren, bere kontura hasi zen lanean eta bere enpresa sortu zuen 1903an, altzairugintzan espezialista gisa ezarriz. Arkitekto independente egin zuen lehen eskaeretako bat Park Placen (Manhattan) zazpi eraikin berritzea eta eraikitzea izan zen, American News Companyrentzat, eta Estatu Batuetan konpainia hori eraikitzeko eta birmoldatzeko enkargu guztiak lortu zituen.

Kellogg-ek Woman’s Memorial Hospital diseinatzen ere lagundu zuen Brooklynen, baita beste ehunka eraikin eta landa-etxe diseinatzen ere. Horrez gain, tren-geltokiak, Lehen Mundu Gerrako eremu militarretako egiturak, San Frantziskoko etxe orratz bat eta Long Islandeko higiezinen sustatzaile batentzat kontratatutako arkitekto lan egin zuen.

Fay Kellogg-ek lotura profesional garrantzitsua ezarri zuen garaiko bi arkitekto ospetsuenekin: Julia Morgan (1872-1957) eta Katherine C. Budd (1860-1951). Morganek eta Kelloggek Parisen bizi zirenean ezagutu zuten elkar, Ecole-des-Beaux-Arts-en sartzeko ahaleginetan, eta, segur aski, Morgan eta Budd aurkeztu zituen New Yorken. Hori izan zitekeen hiru emakumeak Hostess Houses proiektuan lan egitera eraman zituen harremanaren hasiera. 1917an, Emakume Gazteen Elkarte Kristauak (YWCA) Katherine Budd-i Estatu Batuetako Hostess House proiektu guztiak martxan jartzeko enkargua egin zion eta honek lurraldeka banatu ztuen enkarguak, Morgani Mendebaldeko proiektuak esleituz, Kellogg-i Ekialdekoak, eta berak herrialdearen mendebalde erdikoak hartu zituen.

Kellogg-ek sei hektareako etxalde bat zuen Long Island-en, eta urtean zehar han pasatzen zituen denboraldiak, azkenean hara erretiratzeko asmoarekin. Emakume atletikoa zen, esgriman, saskibaloi jokoetan, golfean, boxeoan, borroka librean eta zaldi jardueretan parte hartzen zuen. Hala ere, 1918ko udaberrian, Atlantako Camp Gordonde-ko Emakume Gazteen Elkarte Kristauarentzako etxeen eraikuntza ikuskatzen ari zela, bere osasunak okerrera egin zuen. 1918ko uztailean hil zen Brooklyn-eko bere etxean.

 Lanak 

 Manhattaneko Hall of Records-en eraikuntza gainbegiratzea.
 Zazpi eraikin berritu eta eraiki ziren Park Placen (Manhattan), American News Companyrentzat.
 Woman’s Memorial Hospital Brooklyn.
 Emakume Gazteen Kristau Elkartearentzako etxeak

 Ikus, gainera 

 Emakumeak arkitekturan

 Erreferentziak 

 Kanpo estekak 

Kategoria:Estatubatuarrak
Kategoria:Ameriketako Estatu Batuetako arkitektoak
Kategoria:Emakume arkitektoak